Voss

Voss herad er en kommune og et distrikt i Vestland fylke. I nord grenser den til Vik, i øst mot Aurland og Ulvik, i sør mot Ullensvang og Kvam og i vest mot Vaksdal. Kommunesenteret er tettstedet Vossevangen med  innbyggere per 1. januar . Tettstedene Skulestadmoen og Mønshaugen/Bjørgum ligger bare noen kilometer fra Vossevangen, mens tettstedet Granvin ligger ved utløpet av Granvinelva innerst i Granvinsfjorden. Voss kommune hørte til Hordaland fylke før sammenslåingen til Vestland i 2020.

Voss er i areal den fjerde største kommunen på Vestlandet. Kommunen grenser i sør til Hardangerfjorden og i vest til Bolstadfjorden og ligger i overgangssonen mellom kyst- og innlandsklima. Vossevangen er et trafikknutepunkt, og Voss stasjon på Bergensbanen ligger her.

Kommunen har 2,5 % av folkemengden og 6,0 % av arealet i fylket. Ca. 90 % av arealet er fjellområder som ligger høyere enn 300 meter over havet. Folketallet i daværende Voss kommune økte med 83 personer (0,6 %) i 2012, 107 personer (0,8 %) i 2013 og 179 personer (1,3 %) i 2014.

På Voss ligger Bømoen leir, en norsk militærleir som i de senere år har vært vintertreningssenter for NATO-allierte. Der ligger også Voss flyplass, Bømoen, for småfly. Militærleiren ble lagt ned 2008, men flyplassen er fortsatt i bruk.

Voss Fjellheisar er et skiheisanlegg rett ved Vossvangen med taubane fra stasjonen. Det er Vestlands største skianlegg.
Voss Fjellandsby Myrkdalen er en voksende konkurrent.

Administrative inndelinger 

 Voss kommune er fra 2001 utmeldt fra regionrådssamarbeidet Hardangerrådet.
 Voss inngår i domsmyndighetsområdet til Bergen tingrett i Gulating lagdømme.
 Voss omfattes av Hardanger og Voss prosti i Bjørgvin bispedømme i Den norske kirke.
 Voss og Hardanger utgjorde det tidligere fogderiet Hardanger og Voss fogderi.
 Voss hører til Vest politidistrikt.
 Voss hører til Helse Bergen i det statlige helseforetaket Helse Vest.

Kommunehistorikk 
Vossedistriktet har tradisjonelt vært omtalt som Vossaveldet (Vǫrsaveldi). Den norrøne formen, Vǫrs, viser til vann, og kan være det opprinnelige navnet på Vangsvatnet, som ligger sentralt i kommunen. I 1838 ble Voss kommune opprettet etter innføringen av formannskapslovene året før. I 1868 ble Vossestrand kommune utskilt fra Voss, og i 1885 ble Evanger kommune utskilt fra Voss. Ved kommunereformen i 1964 ble Vossestrand og Evanger gjeninnlemmet i Voss kommune, med unntak av Evangers deler av Eksingedalen og Bergsdalen, som ble overført til nye Vaksdal kommune samme år.

Den 1. januar 2020 ble Voss kommune og Granvin herad slått sammen og fikk det offisielle navnet Voss herad. Samtidig ble kommunegrensen mot Ullensvang endret slik at den delen av Oksenhalvøya som lå i tidligere Ullensvang herad, ble en del av den nye kommunen. Dette ble bestemt etter initiativ fra innbyggerne i området og omfattet grunnkretsene Djønno og Tjoflot.

Befolkningsutvikling 
Tabellen viser befolkningsutviklingen i Voss i årene 1769–2001 basert på kommunegrensene i 2002 og folketall 1. januar 2018.

Tettsteder 
Tettsteder i Voss kommune, rangert etter innbyggertall :

 Vossevangen - 
 Skulestadmoen - 
 Mønshaugen/Bjørgum - 
 Granvin -

Politikk 
 
Se også artikkel om tidligere Voss kommune.

Geologi og klima

Geologi  
Berggrunnen i store deler av kommunen er dominert av granitter, gneiser, kvartsitt og kvartsskifer. I nordlige deler av kommunen inneholder berggrunnen bl.a. den lyse bergarten anorthositt. I Tvildesåsen finnes en forekomst av bly/sølv. Flere steder har det vært drevet uttak av skifer. Sentrale deler av kommunen er preget av fyllitt med vekslende mengde kvarts og kalk.

Fra ca. 9000 år siden forsvant isen i det vesentlige fra Norge. De løsavsetninger som finnes er dannet under issmeltingen og senere. Alle de store moene på Voss er dannet av breelver, og er avsatt i havet eller i store bre-innsjøer. Under siste istid sto havet i Vosseområdet opptil 100 meter høyere enn nå.

Klima  
Voss ligger i overgangssonen mellom kyst- og innenlandsklima. På årsbasis har Vossevangen om lag 1200 mm nedbør, og i de fire sommermånedene har Vossevangen omtrent samme nedbørsmengde som Geilo og Oslo (i underkant av 300 mm). Det er store lokalklimatiske variasjoner i Voss. Som hovedregel har vestlige områder mest kystprega klima, mens østlige deler har mer preg av innlandsklima.

Historie

år siden  
For over  år siden kom fangst- og veidefolk hit og fant grøderike daler, fiskerike vann og fjellvidder med et rikt dyre- og fugleliv. Denne naturrikheten dannet grunnlaget for en rik jordbrukskultur som er levende den dag i dag. Sporene etter de forskjellige epokene kan man finne rundt omkring i bygdene, for eksempel Olavskrossen, som Olav den hellige reiste i år 1023.

Utvikling  
Bygda fikk tidlig forbindelser utover. Forsvaret la ekserserplasser her (Bømoen), veier og jernbane åpnet for reiselivet og videregående skoler av mange slag gjorde bygden til en skolestad. Mot slutten av 1800-tallet ble de første små industribedriftene grunnlagt. Vossevangen ble lagt i grus under bombing i 1940, men ble seinere gjenreist som en moderne småby.

I dag har Voss nær  innbyggere. Steder som Voss blir tradisjonelt betegnet som bygder på grunn av eldre norske byers historiske betydning og tradisjon som kjøpstader, selv om tettsteder som Voss, Sogndal og Bryne for lenge siden har passert mange andre byer i Norge både i folketall og infrastruktur.

Næringsveier  
Jorden og skogen har tradisjonelt vært det viktigste næringsgrunnlaget, men Voss har og en mangfoldig industri. Handel, turisme og dessuten ulike former tjenesteyting er likevel de næringene som gir arbeid til største delen av dem som bor i kommunen.

Tusenårssted 
Kommunens tusenårssted Vangskyrkja (Voss kirke) og det tilgrensende Prestegardslandet. Kirka er ei steinkirke fra 1277. Prestegardslandet ved Vangsvatnet er etter tradisjonen det stedet hvor Olav den hellige samlet vessene til ting – og overtalte dem til å gi opp åsatroen og istedenfor tro på Kvite-Krist.

Som manifestering av Prestegardslandet som tusenårssted ble det bygget en friluftsscene, hvor det blant annet er blitt oppført et sagaspill som fremstiller Olav den helliges kristning av vessene.

Kultur 
Voss kino ble bygd i 1957. Salen er i svak amfi og har 454 seter. 5. januar 2011 var siste spilledag for Voss kino. 
Ved Ole Bull-akademiet (1977) gis høgskole-studier i folkemusikk og folkedans.

Voss har tradisjoner innen norsk bonde-og bygdekultur, som fortsatt holdes i hevd. Smalahove er en populær rett på Voss, og dette markeres med det årlige Smalahovesleppet. Et annet unikt årlig arrangement på Voss er Ekstremsportveko.

Den lokale dialekten kalles for Vossamål, og bygdesangen for Voss heter «Eg veit ei bygd», med tekst av Lars Eskeland. Vossabunaden kommer fra distriktet.

Voss er også et vintersportssted med skianlegg i blant annet Bavallen og i Myrkdalen og i Mjølfjellsområdet.

Lokalavisen Hordaland utgis på Voss med et opplag på rundt . Avisen ble grunnlagt i 1883, og dekker foruten Voss også kommunene Granvin, Modalen, Vaksdal og Ulvik.

Dialekt

Kjente Vossinger

Politikere og embetsmenn
 Brynjel Andersen Gjerager (1761–1838), eidsvollsmann
 Knute Nelson (1842–1923), kongressmann, guvernør og senator for Minnesota i USA, født i Evanger 
 Isak Hjelle (1879–1955), ordfører
 Sjur Lindebrække (1909–1998), banksjef og politiker (H)
 Lars Leiro (1914–2005), stortingsrepresentant (Sp) (1958–1969), samferdselsminister (1963) og fylkesmann i Hordaland (1966–1984), født i Haus
 Bergfrid Fjose (1915–2004), stortingsrepresentant (KrF) (1969–1977), sosialminister (1972–1973), født i Ullensvang 
 Olav Lydvo (1919–1998), ambassadør
 Konrad B. Knutsen (1925–2012), jurist, fylkesmann i Rogaland 1973–1981, riksmeglingsmann 1973–1981
 Jon Lilletun (1945–2006), stortingsrepresentant (KrF) for Vest-Agder (1989–2006), kirke-, utdannings- og forskningsminister (1997–2000), født i Vossestrand
 Nils T. Bjørke (1959–), stortingsrepresentant (Sp) fra 2017, leder av Norges Bondelag 2009–2014
 Hilde M. Lydvo (1970–), stortingsrepresentant (Ap) for Hordaland 2005–2013, født i Narvik

Kulturpersonligheter 
 Ola Mosafinn (1828–1912), spelemann
 Knud Bergslien (1827–1908), kunstmaler
 Brynjulf Bergslien (1830–1898), billedhogger
 Nils Bergslien (1853–1924), kunstmaler
 Per Sivle (1857–1904), forfatter
 Sjur Helgeland (1858–1921), spelemann
 Lars Tvinde (1886–1973), skuespiller
 Nils Lid (1890–1958), folkelivsgransker, professor ved UiO
 Hans Skjervheim (1926–1999), filosof
 Sjur Hjeltnes (1974–), komponist og musiker
 Morten Svartveit (1978–), skuespiller
 Solfrid Rørlien Saue (1958–), tidligere programvert i NRK, kokebokforfatter

Media
 Ingvild Bryn (1961–), nyhetsanker i NRK
 Arne Hjeltnes (1963–), programleder TV 2, næringslivsmann, politiker (H), forfatter
 Linda Eide (1969–), programleder i NRK, forfatter
 Guri Solberg (1976–) programleder i TV 2

Idrett og Idrettsutøvere 
 Nils Voss (1886–1969), olympisk mester (1912) i turn
 Knute Rockne (1888–1931), legendarisk norskamerikansk trener i amerikansk fotball
 Jon Istad (1937–2012), VM-gull i 1966 skiskyting, skytterkonge
 Rune Hauge (1954–), fotballagent
 Odd Lirhus (1956–), VM-vinner i skiskyting
 Eirik Kvalfoss (1959–), olympisk mester i skiskyting
 Gisle Fenne (1963–), VM-sølvvinner i skiskyting
 Hans Engelsen Eide (1965–), kulekjører
 Anne Elisabeth Elvebakk (1966–), skiskyting
 Kristen Skjeldal (1967–), olympisk mester i langrenn
 Hilde Synnøve Lid (1971–), OL-bronsevinner i freestyle
 Astrid Lødemel (1971–), VM-sølvvinner i alpint
 Egil Gjelland (1973–), olympisk mester i skiskyting
 Kari Traa (1974–), olympisk mester i freestyle
 Lars Bystøl (1978–), olympisk mester i skihopping
 Gro Marit Istad Kristiansen (1978–), verdensmester i skiskyting
 Sjur Røthe (1988–), verdensmester på ski (langrenn)

Andre kategorier 
 Thor Furuholmen (1899–1984), ingeniør og entreprenør
 Svein Blindheim (1916–2013), motstandsmann
 Ole Didrik Lærum (1940–) lege og kreftforskar
 Gunnstein Akselberg (1949–), professor (lingvist) ved UiB

Referanser

Eksterne lenker 
 
 Voss - Store norske leksikon
 Voss kommune, Hordaland - Allkunne - levande leksikon
 Voss herad, Vestland - Allkunne - levande leksikon
 Turforslag til Stølsheimen, Bergsdalen og Vossefjellene på DNT og NRKs nettsted ut.no 
 Voss Now sine bilder fra Voss av vossingen Svein Ulvund
 Turistinformasjonen
 Ekstremsportveko
 Voss Kino